คือก่อนจะนอน จะมีอาการคล้ายๆ เกร็งหน้าท้อง แน่นลิ้นปี่ มีบางครั้งเกร็งแล้วเหมือนร่างกายหายใจผิดจังหวะ หรือหยุดหายใจไปแปปนึง ทำให้นอนไม่ค่อยหลับ แต่เมื่อเกร็ง3-4ครั้งก่อนนอนก็จะสามารถนอนได้ อาการไม่ได้เกิดขึ้นทุกวันแต่หากเป็น ก็จะมีอาการแบบข้างต้น
สวัสดีค่ะ อาการคล้ายเกร็งๆที่หน้าท้อง เจ็บแน่นลิ้นปี่ ทำให้นอนไม่ค่อยหลับดังกล่าวมานั้น อาจเกิดจาก ภาวะกระเพาะอาหารอักเสบ หรือมีแผลในกระเพาะอาหาร มีกรดไหลย้อน ซึ่งอาจมีแสบร้อนกลางอก จุกที่คอได้ หรือเป็นจากกล้ามเนื้อหน้าท้องเกร็งหรือตึงตัวผิดปกติหลังการใช้งานหรือการโดนกระแทกแรงๆในเบื้องต้นระวังการกระทบกระแทกบริเวณดังกล่าว หลีกเลี่ยงการทำงานหนักๆ การยกของหนักไปก่อน ไม่กินแล้วนอนทันที นั่งหัวสูงเอาไว้อย่างน้อย 3 ชั่วโมง กินอาหารให้เป็นเวลาในแต่ละมื้อหากยังมีอาการจุกเกร็งลิ้นปี่ เป็นมากจนรบกวนการนอนหรือการใช้ชีวิตประจำวัน ร่วมกับมีคลื่นไส้ อาเจียน แสบร้อนกลางอกเยอะ จุกที่คอ ควรจะต้องไปพบแพทย์เพื่อตรวจเพิ่มเติมต่อไป